《黄经洞》
宋代·胡融

平生山水癖，遐往心独歖。
採秀凌丹丘，忽遇白云子。
腰剑苍龙凌，野袂青霞起。
邀我石洞行，共坐啗石髓。
架有黄庭经，犹有东晋纸。
粲若锥画沙，其字大如指。
口传却老术，长跪与进履。
吾心在魏阙，焉给得薪水。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。